EUROOPAN YHTEISÖJEN KOMISSIO 
Bryssel, 10.02.1998 
KOM(1998) 48 lopull. 
98/0033 (ACC) 
Ehdotus 
NEUVOSTON ASETUKSEKSI (EY) 
Belizestä ja Hondurasista peräisin olevan Atlantin tonnikalan (Thunnus thynnus) 
tuonnin kieltämisestä 
(komission esittämä) 

Perustelut 
Kansainvälinen Atlantin tonnikalojen suojelukomissio (ICCAT) antoi marraskuussa 1996 
pidetyssä viimeisimmässä kokouksessaan kaksi sen sopimuspuolille kohdistettua 
suositusta Atlantin tonnikalan tuonnin kieltämiseksi sen kaikissa muodoissa Belizestä ja 
Hondurasista 4 päivästä elokuuta 1997. ICCAT yritti ensin moneen otteeseen saada 
kyseiset maat tekemään yhteistyötä kanssaan ja varmistamaan, että sovittuja säilyttämis-
ja hoitojärjestelyjä noudatetaan, mutta totesi sittemmin, että kyseiset maat eivät noudata 
kansainvälisesti sovittuja säilyttämistoimenpiteitä eivätkä tee yhteistyötä sen kanssa. 
Yhteisöstä tuli ICCAT:in sopimuspuoli 14 päivänä marraskuuta 1997. Yhteisön on sen 
johdosta noudatettava ICCAT:in suosituksia ja pantava ne täytäntöön yhteisön tasolla 
osana yhteistä kauppapolitiikkaa. Tämän ehdotuksen tavoitteena on kieltää Atlantin 
tonnikalan tuonti Belizestä ja Hondurasista. 
Komissio on toimittanut neuvostolle ICCAT:in teknisten suositusten 
täytäntöönpanemiseksi yhteisön tasolla tarvittavat ehdotukset. Kyseiset toimenpiteet 
koskevat tonnikalan kurenuottakalastuksen osittaista kieltämistä Välimerellä, eräiden 
kalastuksen tukitoimien kieltämistä, tonnikalan vähimmäiskoon ja suurimpien sallittujen 
tonnikalan pyyntimäärien vahvistamista ja niiden jakamista kiintiöihin jäsenvaltioiden 
välillä (1998). Neuvosto vahvisti suurimmat sallitut tonnikalan pyyntimäärät ja niiden 
jakamisen kiintiöihin vuoden 1997 joulukuussa. Muista teknisistä toimenpiteistä vielä 
keskustellaan. Sen vuoksi tässä ehdotuksessa säädetyt toimenpiteet olisi otettava 
käyttöön samanaikaisesti muiden tonnikalan kalastukseen Välimerellä sovellettavien 
toimenpiteiden kanssa. 
Yhteisö katsoo kauppaa koskevien toimenpiteiden olevan täysin sille WTO:sta johtuvien 
velvoitteiden mukaisia GATTiin XX artiklan g kohdan nojalla, joka on ehtyvien 
luonnonvarojen säilyttämisen oikeusperusta. Tonnikalan säilyttämistoimenpiteitä 
koskevat ICCAT:in suositukset rajoittavat yhteisön tasolla täysin täytäntöönpantuina 
tehokkaasti yhteisön sisäistä tuotantoa. 
Komissio katsoo kyseisten toimenpiteiden sopivan yhteen Lomén yleissopimuksen ja 
erityisesti sen 169 ja 170 artiklan kanssa. Kyseiset artiklat voidaan tulkita niin, että 
tuonnin rajoittaminen on sallittua meren elollisten luonnonvarojen säilymisen 
suojelemiseksi tarpeelliseen määrään, kun kyseiset toimenpiteet ovat yhteisön samassa 
tarkoituksessa toteuttamien toimenpiteiden kaltaisia. 
Tonnikalaa koskevien ICCAT:in hoitotoimenpiteiden tarkoituksena on vähentää 
tonnikalan kalastuskuolevuutta lajin säilymisen varmistamiseksi tulevaisuudessa. 
Komission neuvostolle toimittamien ehdotusten tavoite on sama eli tonnikalan 
pyyntimäärien vähentäminen ja teknisten toimenpiteiden toteuttaminen muun muassa 
nuorten kalojen suojelemiseksi. 
Ehdotus 
NEUVOSTON ASETUKSEKSI (EY) 
Belizestä ja Hondurasista peräisin olevan Atlantin tonnikalan {Thunnus thynnus) 
tuonnin kieltämisestä 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen ja erityisesti sen 113 artiklan, 
ottaa huomiopn komission ehdotuksen, 
sekä katsoo, että 
koska meren luonnonvarat ovat ehtyviä, niiden suojeleminen on ehdottoman tärkeätä 
sekä biologisen tasapainon että yleisen elintarviketurvan vuoksi, 
Euroopan yhteisö tunnustaa kansainvälisillä vesillä kalastetun kalakannan osalta 
toimivaltaisten kansainvälisten järjestöjen arvovallan ja vastuun ja edistää aktiivisesti 
niiden toimintaa; Euroopan yhteisö tukee Kansainvälisen Atlantin tonnikalojen 
suojelukomission (ICCAT) määrittelemiä tavoitteita ja hyväksyy erityisesti sen vuosina 
1994 ja 1996 antamissa suosituksissa määrätyt toimenpiteet tonnikalan 
säilyttämisohjelman tehokkuuden varmistamiseksi, 
Euroopan yhteisön, josta tuli ICCAT:in sopimuspuoli H.päivänä marraskuuta 1997, on 
toteutettava kyseiset toimenpiteet; Euroopan yhteisön, jolla on yksinomainen toimivalta 
asiassa, on varmistettava kyseinen täytäntöönpano; ICCAT hyväksyi Atlantin tonnikalan 
ryöstökalastuksen vuoksi vuonna 1994 toimintasuunnitelman kyseisen lajin 
säilyttämistoimenpiteiden tehokkuuden varmistamiseksi; ICCAT:in sopimuspuolet, 
joiden kalastajat ovat velvoitettuja vähentämään Atlantin tonnikalaa koskevia saaliitaan, 
voiVät hoitaa kyseistä kalakantaa tehokkaasti ainoastaan, jos kaikki sopimuksen 
ulkopuolelle jäävät osapuolet toimivat yhteistyössä ICCAT:in kanssa säilyttämistä ja 
hallintoa koskevien toimenpiteiden osalta, 
ICCAT nimesi saaliita, kauppaa ja veneistä tehtyjä havaintoja koskevien tietojen 
perusteella Belizen ja Hondurasin jo vuonna 1995 maiksi, joiden veneet kalastavat 
Atlantin tonnikalaa tavalla, joka vahingoittaa järjestön kyseisen kalakannan säilyttämistä 
koskevien toimenpiteiden tehokkuutta, 
ICCAT:in yritykset saada mainitut maat tekemään yhteistyötä Atlantin tonnikalan 
säilyttämisen ja hallinnon osalta eivät ole johtaneet tuloksiin, 
ICCAT kehottaa erityisesti sopimuspuolia toteuttamaan asianmukaiset toimenpiteet 
Atlantin tonnikalasta valmistettujen tuotteiden tuonnin kieltämiseksi sen kaikissa 
muodoissa Belizestä ja Hondurasista; kyseinen toimenpide voidaan päättää heti, kun 
1 
voidaan todeta, että kyseisten maiden kalastustoiminta on ICCATiin toimenpiteiden 
mukaista; sen johdosta on tarpeen, että Euroopan yhteisö soveltaa kyseistä toimenpidettä, 
ja 
kyseisellä toimenpiteellä ei rikota sitoumuksia, joita Euroopan yhteisöllä on muista 
kansainvälisistä sopimuksista johtuen, 
ON ANTANUT TÄMÄN ASETUKSEN: 
J artikla 
1. Kielletään Belizestä ja Hondurasista peräisin olevien ja CN-koodeihin 0302 39 11, 
0302 39 91, 0303 49 21, 0303 49 23, 0303 49 29, ex 0303 49 90, ex 0304 10 98, ex 
0304 20 45, ex 0305 20 00, ex 0305 30 90, ex 0305 49 80, ex 0305 59 90, ex 0305 
69 90, ex 1604 14 11, ex 1604 14 16, ex 1604 14 18 ja ex 1604 20 70 kuuluvien 
Atlantin tonnikalojen (Thunnus thynnus) luovutus vapaaseen liikkeeseen yhteisössä. 
2. Kielletään 1 kohdassa mainittujen tuotteiden purkaminen aluksesta yhteisön 
passitusta varten. 
2 artikla 
Tämän asetuksen säännöksiä ei sovelleta 1 artiklan 1 kohdassa tarkoitettujen tuotteiden 
sellaisiin määriin, joiden osalta voidaan todistaa toimivaltaisia kansallisia viranomaisia 
tyydyttävästi, että ne olivat matkalla yhteisön alueelle tämän asetuksen 
voimaantulopäivänä, ja jotka tosiasiallisesti luovutetaan vapaaseen liikkeeseen 
viimeistään 14 päivän kuluttua kyseisestä päivästä. 
3 artikla 
Tämä asetus tulee voimaan seitsemäntenä päivänä sen jälkeen, kun se on julkaistu 
Euroopan yhteisöjen virallisessa lehdessä. 
Tämä asetus on kaikilta osiltaan velvoittava, ja sitä sovelletaan sellaisenaan kaikissa 
jäsenvaltioissa. 
Tehty 
H 
ISSN 1024-4492 
KOM(98) 48 lopullinen 
ASIAKIRJAT 
FI 11 03 02 14 
Luettelonumero : CB-CO-98-057-FI-C 
ISBN 92-78-30792-0 
Euroopan yhteisöjen virallisten julkaisujen toimisto 
L-2985 Luxemburg 
6